Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê îşxalî de eşkerayîyêke daye. Eşkerayîye wina ya:
''Gerîlayê azadîye yê Kurdîstanî vera operasyonanê îşxalî xoverdayîşê xo yê heybetînî rê dewam kenê. Hêzanê ma taktîk û terzê dewrê neweyî bi serkewtişî ardî ca û ê derbanê giranan danê îşxalkeran ro.
Netîceya çalakîyanê hêzanê ma de;
Çarçewa Hemleya Şorişgêre ya Şehîd Savaş Maraşî ya Cengê Xabûrî de;
17ê teşrîna peyêne de Girê Şehîd Elî yê warê Tirwanişî yê Metîna de hêzanê ma vera îşxalkeran çalakîyêke kerde. Girê Sorî de îşxalkerî di baskan ra ameyî pirodayene. Baska yewine da 2 xeymanê îşxalkeran ro û 4 îşxalkerî ceza kerdî, 1ê ci payeberz 2 îşxalkerî birîndar kerdî, 2 xeymî îmha kerdî. Baska diyîne da 2 mewzîyan ro û netîceya ney de 4 îşxlkerî ameyî cezakerdene û 2 mewzîyî ameyî îmhakerdene. Hêzanê ma erazî de zî da îşxalkeran ro û 1 îşxalker ceza kerd, 1 îşxalker zî birîndar kerd.
Na çalakîye de bi temamî de 9 leşkerê tirkî yê îşxalkerî ameyî cezakerdene, 3 îşxalkerî birîndar bîyî, 2 mewzî û 2 xeymê leşkerî ameyî îmhakerdene.
Çarçewa Hemleya Şorişgêre ya Bazanê Zagrosî de herêma Zapî de;
17ê teşrîna peyêne de Warê Xoverdayîşî yê Şehîd Adilî de tîmanê ma îşxalkerî derb kerdî.
Hêrişê ke artêşa tirke ya îşxalkere kerdê;
17ê teşrîna peyêne de Warê Xoverdayîşî yê Girê FM, Girê Amedîyê, Çemço û Sîda dîyayî bombayan ver û îşxalkeran kerd ke mewzîyê Şehîd Serxwebûnî yê Warê Xoverdayîşî yê Çemçoyî pê kepçeyan birijnê.''
